b'\n_START_ARTICLE_\nAmobarbiton\n_START_PARAGRAPH_\nAmobarbiton (tudi amobarbital) je uspavalo iz skupine barbituratov, ki ima srednje dolgo delovanje. Deluje tudi pomirjevalno in analgeti\xc4\x8dno. Nahaja se v obliki belega kristalini\xc4\x8dnega pra\xc5\xa1ka, brez vonja in z rahlo grenkim okusom. Po dolgotrajnej\xc5\xa1em jemanju se lahko pojavita telesna in du\xc5\xa1evna odvisnost.\n_START_SECTION_\nFarmakologija\n_START_PARAGRAPH_\nIn vitro \xc5\xa1tudije so pokazale, da amobarbiton deluje zaviralno na GABAA receptorje, kar zmanj\xc5\xa1a pro\xc5\xbeenje dra\xc5\xbeljajev v talamusu.'